Na osnovu člana 223. Zakona o zdravstvenoj zaštiti (¨Službene novine Federacije BIH¨, broj: 46/10) i člana 63. Statuta Komore magistara farmacije Tuzlanskog Kantona, **Skupština Komore magistara farmacije Tuzlanskog kantona**, na **I redovnoj sjednici** održanoj 02.03.2021. godine **donosi**:

**IZMJENE I DOPUNE**

**S T A T U T A  
KOMORE MAGISTARA FARMACIJE TUZLANSKOG KANTONA**

**Član 1.**

U članu 5. iza riječi: „Bosne i Hercegovine“ dodaju se riječi: „i strane državljanje sa odobrenjem za rad izdatim od nadležnog ministarstva“.

**Član 2.**

U članu 10. stav (1) iza alineje 5. dodaju se nove alineje 6. 7. 8. i 9. koje glase:

“- brine za pravnu pomoć svojim članovima;

* brine o materijalnim i drugim interesima svojih članova;
* koordinira odnose među članovima te sudjeluje u rješavanju eventualno nastalih sporova;
* u cilju zaštite ugleda magistara farmacije i farmaceutske djelatnosti poduzima potrebne mjere za zaštitu apotekarske djelatnosti;“

Dosadašnje alineje od 6-17, postaju alineje od 10-21.

**Član 3.**

U članu 25. stav (1) iza alineje 20. dodaju se nove alineje 21. i 22. koje glase:

“- odlučuje o kupnji nekretnina i raspolaganju nepokretnom imovinom Komore;

* donosi odluku o promjeni sjedišta Komore;“

Dosadašnja alinej 21., postaje alineja 23.

**Član 4.**

U članu 30. stav (1) riječi: „za još jedan uzastopni mandatni period“ brišu se.

**Član 5.**

U članu 35. stav (2) tačka b) alineja 2. i 4. brišu se.

Dosadašnja alineja 3. postaje alineja 2., a alineje 5.-7. postaju alijene 4.- 6.

U članu 35. stav (3) dodaje se nova alineja 5. koja glasi: „- donosi odluku o raspisivanju izbora za delegate Skupštine i ostala rukovodna tijela Komore;“.

Dosadašnja alineja 5. postaje alineja 6..

**Član 6.**

U članu 38. stav (1), dodaje se nova alineja 10. koja glasi:“ - održava redovite kontakte s predstavnicima vlasti radi ostvarivanja ciljeva Komore.“

**Član 7.**

Član 45. mijenja se i glasi:

„Član 45.

Komora može osnovati stalne i povremene komisije kao svoja tijela i to:

1. Komisija za farmaceutska i stručna pitanja;
2. Komisija za izdavanje, produžavanje i oduzimanje licence;
3. Komisija za edukaciju,validaciju i bodovanje stručnih predavanja;
4. Komisija za etička pitanja;
5. Komisija za davanje mišljenja o opravdanosti osnivanja privatne prakse;
6. Druge Komisije po potrebi.“

**Član 8.**

U poglavlju VIII – KOMISIJE, tačka 1.) mijenja se i glasi: „*KOMISIJA ZA FARMACEUTSKA I STRUČNA PITANJA“*

**Član 9.**

U članu 46. stav (1), dodaju se nove alineje 11., 12., 13., 14., 15., 16., i 17. koje glase:“

* savjetuje o minimalnoj, odnosno maksimalnoj marži za formiranje maloprodajnih cijena lijekova bilo po osnovu ugovara sa zavodima zdravstvenog osiguranja ili maloprodajnih cijena iz komercijalnog programa i cijenovnika izrade magistralnih i galinskih pripravaka;
* brine o materijalnim i drugim interesima svojih članova;
* razmatra, daje mišljenja i utvrđuje stajalište o drugim stručnim pitanjima,
* svoj rad koordinira s ostalim tijelima Komore;
* daje stručna mišljenja i stavove iz nadležnosti Komore;
* surađuje sa zdravstvenom inspekcijom u provedbi zdravstveno – inspekcijskog nadzora;
* druge poslove u skladu sa Statutom i drugim općim aktima Komore.“

**Član 10.**

U članu 48. stav (1) alineja 6. briše se.

Dosadašnje alineje 7.-12. Postaju alineje 6.-11.

**Član 11.**

Ove izmjene i dopune Statuta stupaju na snagu danom usvajanja od strane Skupštine Komore i objavit će se na web stranci Komore.

**PREDSJEDAVAJUĆA SKUPŠTINE**

**KOMORE MAGISTARA FARMACIJE TK**

**Violeta Hernla, mr.ph.**

**Aida Smajić, mr.ph.**

**Broj: 01-476/21**

**Tuzla, 02.03.2021.godine**